De forsvarende mestre fra [[Finlands U.20-ishockeylandshold|Finland]] tabte overraskende tre ud af de fire kampe i den indledende runde og endte dermed sidst i sin gruppe, og holdet formåede dermed ganske overraskende ikke at kvalificere sig til kvartfinalerne. Finnerne undgik trods alt [[oprykning og nedrykning|nedrykning]] fra topdivisionen ved at besejre [[Letlands U.20-ishockeylandshold|Letland]] med 2-0 i kampe i nedrykningskampene og endte dermed på niendepladsen. Til gengæld blev det betragtet som en succes, at [[Danmarks U.20-ishockeylandshold|Danmark]] for tredje [[Junior-VM i ishockey|junior-VM]] i træk formåede at kvalificere sig til kvartfinalerne. Og for første gang nogensinde lykkedes det for danskerne at vinde to kampe i den indledende runde, hvor både [[Finlands U.20-ishockeylandshold|Finland]] og [[Tjekkiets U.20-ishockeylandshold|Tjekkiet]] blev besejret. For andet [[Junior-VM i ishockey|junior-VM]] i træk måtte [[Danmarks U.20-ishockeylandshold|det danske hold]] imidlertid strække våben i kvartfinalen mod [[Ruslands U.20-ishockeylandshold|Rusland]], som vandt over danskerne med 4-0.
Sport Kultur